# Tunizio

|  |
| --- |
| Tunizia Respubliko |
| **الجمهورية التونسية** |
| **El-Ĝumhurija it-Tunisija** |
|  |  |
| Detaloj | Detaloj |
| **Nacia himno**: *Humat Al Hima Defendantoj de patrujo*  |
| **Nacia devizo**: *حرية, نظام, عدالة (Hurriya, Nidham, 'Adala) "Libereco, Ordo, Justeco"* |
|  |
| respubliko (1957–) suverena ŝtato (1956–) lando  Mediteranea lando   vd |
| Bazaj informoj |
| **Ĉefurbo** | Tunizo |
| **Oficiala(j) lingvo(j)** | araba |
| **Uzata(j) lingvo(j)** | araba, franca |
| **Plej ofta(j) religio(j)** | islamo |
| **Areo** | 163 610 km² |
| - % de akvo | 5,0 % |
| **Loĝantaro** | 11 887 412  (2024) |
| **Loĝdenso** | 79 loĝ./km² |
| **Loĝantoj** | Araboj, Berberoj |
| **Vivolongo** | 74.6 |
| **Horzono** | +1 |
| **Interreta domajno** | tn |
| **Landokodo** | TN |
| **Telefona kodo** | 216 |
| **Plej alta punkto** | Ĝebel Ŝambi |
| **Plej malalta punkto** | Shatt al Gharsah |
| Politiko |
| **Politika sistemo** | Prezidenta respubliko |
| **Ŝtatestro** | prezidento Kais Saied |
| **Ĉefministro** | Sara Zaafarani |
| **Nacia tago** | 20-a de marto |
| **Sendependiĝo** disde Francio
 | 20-a de marto 1956 |
| Ekonomio |
| **Valuto** | dinaro (TND) |
| **MEP** | laŭ 2012
  |
| – suma
  | $ 105 347 Mio.
  |
| – pokapa
  | $ 9 774 |
|

|  Membro de |
| --- |
|  | Organizaĵo por malpermeso de ĥemiaj armiloj (1997–) Multflanka Investo-Garantia Agentejo (1988–) Monda Organizaĵo pri Turismo (1975–) Internacia Civildefenda Organizaĵo (1972–) Internacia Organizaĵo de la Franclingvio (1970–) Organizaĵo de Islama Kunlaboro (1969–) Internacia Centro por Aranĝo de Investaj Disputoj (1966–) Tutmonda Organizaĵo pri Doganoj (1966–) Internacia Mara Organizo (1963–) Internacia Financa Korporacio (1962–) Internacia Evoluiga Asocio (1960–) Ligo de Arabaj Ŝtatoj (1958–) Internacia Banko por Rekonstruo kaj Disvolvigo (1958–) Interpol (1957–) Monda Organizaĵo pri Meteologio (1957–) Internacia Atomenergia Organizaĵo (1957–) Internacia Telekomunika Unio (1956–) Unuiĝintaj Nacioj (1956–) Unesko (1956–) Universala Poŝta Unio (1888–) Internacia Civila Aviada Organizaĵo  Grupo pri Teraj Observoj  Traktato pri Atoma Nedisvastigo  Araba Magreba Unio  Monda Organizaĵo pri Sano  Monda Organizaĵo pri Komerco  Afrika Unio  Komunumo de la Sahel-Saharaj Ŝtatoj  Internacia Hidrografia Organizo  Monda Organizaĵo de Intelekta Propraĵo  Misio de Unuiĝintaj Nacioj kaj Afrika Unio en Darfuro  Afrika Banko por Disvolviĝo  Internacia Valuta Fonduso  Arab Bank for Economic Development in Africa (en)   Araba Monunua Fonduso  Araba Fonduso por Ekonomia kaj Socia Disvolviĝo  Unio por la Mediteraneo  Afrika Kontinenta Liberkomerca Areo   vd |

 |
|  |
|  |

**Tunizio** (arabe تونس *Tunis*, berbera: ⵜⵓⵏⴻⵙ Tunes) estas lando en Norda Afriko, inter Alĝerio kaj Libio.

La loĝantoj de Tunizio nomiĝas *tunizianoj*, sed la loĝantoj de la ĉefurbo Tunizo nomiĝas *tunizanoj*.

## Datumoj pri Tunizio

* **Loĝantaro:** 8.987 mil (1995), inter ili 97,2% tuniziaj araboj, 1,1% berberoj.
* **Ŝtatlingvo:** araba lingvo (la franca estas ankaŭ multe uzata en la tuta lando, kvankam ĝi ne estas oficiala lingvo).
* **Kredantoj:** islamanoj.
* **Eksporto:** nafto, fosfatoj, tekstilaĵo, frukto, fiŝo.
* **Organizoj:** UNO (1956)
* **Heredaĵo:** ruinoj de Kartago, malnova urbocentro de Tunizo, punika urbo *Kerkuan* kaj Akropolo.
* **Esperanto-movado:** vidu Esperanto-movado en Tunizio

## Historio

En 814 a.K. Fenicianoj fondigis Kartago, kiu (post multe da jaroj de sereneco) estis tute pereigita dum la Tria Punika Milito en 146 a.K. Tiam ĝi estiĝis romia provinco "Africa". Ekde 476, kiam Okcident-Romio pereiĝis, Kartago estis la parto de Bizanca Imperio. Dum 7-a kaj 8-a jarcentoj Araboj konkeris teritorion de nuntempa Tunizio. La urbo de Kajruano estis fondigita de ili. Multaj arabaj dinastioj regis ĝin ekde 800 ĝis 1574, kiam Otomana Imperio konkeris la landon.

Ekde 1880 Tunizio estis kolonio de Francio. Ĝi sendependiĝis en 1956. Dum longaj jaroj 1934-87 ĝin gvidis Habib Bourguiba. En 1987 Zin Al-Abidin Ben Ali estis elektigita prezidenton. En 1985 Israelaj aeroplanoj bombardigis regiono de Tunizo (kie Jaser Arafat kaŝiĝis post Israela atako de Libano), kaŭzinte ĉirkaŭ 80 civilulojn mortiĝis.

Ekde decembro de 2010 ĝis januaro de 2011, okazis grandaj socialaj ribeloj precipe ekigitaj de la urba junularo kontraŭ la senlaboreco, malbonaj vivkondiĉoj kaj polica perforto.

La 9-an de oktobro 2015 la Nobel-premio pri paco estis atribuita al Tunizia Kvaropo de Nacia Dialogo (arabe: رباعية الحوار الوطني التونسي) omaĝe al la farita laboro por reveno al demokratia kaj tolerema sistemo.

## Plej grandaj urboj

* Tunizo, **تونس** [tunis] (1.200.000)
* Sfakso, **صفاقس** [safa'kis] (265.131)
* Sousse, **سوسة** [su'sa] (173.047)
* Kajruano, **قيروان** [kajruŭan'] (117.903)
* Arjana, **أريانة** [arjana] (97.687)

## Administra divido

Tunizio estas dividita laŭ 24 gubernioj: Al Kaf, Al Mahdijah, Al Munastir, Al Qasrajn, Al Qajravan, Arjanah, Bajah, Banzart, Bin 'Arus, Jundubah, Madanin, Nabul, Qabis, Qafsah, Qibili, Safaqis, Sidi Bu Zaid, Siljanah, Susah, Tatavin, Tavzar, Tunis, Zaghvan, Manuba.

## Lingvoj

La araba estas la oficiala lingvo, kaj la tuniza araba, konata kiel Tounsi, estas la nacia, regiona araba varianto uzata de la publiko. Ekzistas ankaŭ malgranda minoritato de parolantoj de berberaj lingvoj konataj kolektive kiel Jebbali aŭ Shelha . La franca ankaŭ okupas gravan rolon en la tunizia socio, malgraŭ ke ĝi havas neniun oficialan statuson. Ĝi estas vaste uzata en la edukadsistemo (ekzemple kiel la lingvo de instruado en mezlernejo), la gazetaro kaj komerco. En 2010 estis 6 639 000 francaj parolantoj en Tunizio aŭ ĉirkaŭ 64% de la populacio. La itala estas komprenata kaj parolata de malgranda parto de la tuniza loĝantaro. Komercaj elpendaĵoj, menuoj kaj vojmontriloj en Tunizio ĝenerale estas skribataj en araba kaj franca lingvoj. [153]

## Kulturo

La tunizia kuirarto, estas miksaĵo de kuirartaj tradicioj de mediteraneaj kaj dezertaj loĝantoj de Tunizio. Ĝia karakteriza spica gusto venas de multaj civilizoj, kiuj regis la landon nun konata kiel Tunizio: Romianoj, vandaloj, bizancanoj, araboj, hispanoj, turkoj, italoj (sicilianoj), francoj, kaj la indiĝenaj berberoj. Multaj el la kuirstiloj kaj iloj komencis formiĝi kiam la antikvaj triboj estis nomadaj. Nomadaj homoj estis limigitaj en siaj kuiradaj iloj per tiaj porteblaj potoj kaj ujoj. La tunizia taĵino estas tre malsama de la alĝeria aŭ maroka plado. Ĝi estas speco de torta plado, farita el ovoj, viando kaj legomoj, simila al la itala frittata aŭ eggah. tipa tunizia manĝaĵo.

## Sportoj

La Tunizia nacia teamo de futbalo oficiale naskiĝis en 1956, kiam Tunizio internacie rekonate sendependiĝis el la kolonia regado de Francio. La tunizia teamo en 2004 gajnis la Afrikan Pokalon de Nacioj kiam ĝi gastis en Tunizio.

## Tunizio en Esperanto

En la kvina kanto de la verko de Abel Montagut nome *Poemo de Utnoa* okazas asembleo de la Gobanoj (eksterteranoj). Tie oni akceptas, ke oni plikuraĝigu la malfortigitan Utnoan (nome la ĉefrolulo Noa) pere de la drogo *anoŭdo*. Inna malsupreniras kaj liveras ĝin al Noa. Je ties efiko aperas antaŭ li la poeto Valmikio kaj poste la japana pentristo Hokusajo kiuj montras al li laŭvice la enormajn atingojn de la estonta homaro, se li sukcesas savi ĝin, nome, en Azio, kaj poste venas la vico de Fidiaso, kaj poste Maria Sklodovska, kiuj montras al Utnoa la mirindaĵojn de Eŭropo. La venonta ĉiĉerono estas Akenatono kiu montras interesaĵojn el Afriko dekomence el Egiptujo, kaj poste el Tunizio; jen kiel la verkisto priskribas la historiajn atingojn de la lando:

|  |
| --- |
|  |
|  |

|  |
| --- |
| **„**
Mevecaj vojaĝantoj venas al Kabo Tuniza,
kie Utnoa miras pri la kunfasko da urboj
kun splendoraĵoj artaj. Kaj el diversaj epokoj
li povas kontempladi, ĉar li ekstere troviĝas
de la reala tempo. Jen la grandurbo Kartago
dum masonaĵojn levas Siĥeamanta Didona,
kun kiu li ekhaltas dumtempe teni babilon:
en templo jen pentraĵoj pri la heroaj eventoj
de l'ŝtorma Trojmilito, apud murego rokrufa. **”** |

 |

Vidu ankaŭ MONA.

## Eksteraj ligiloj

Bazaj informoj pri Tunizio en la vikio de UEA esperante

## Vidu ankaŭ

* Mediteraneaj nordafrikaj arbaroj kaj duonarbaroj
* Tunizia ribelo en 2010-2011

## Notoj kaj referencoj

Tiu ĉi artikolo ('lingvoj') estas parte tradukita de la samtitola artikolo en la anglalingva versio de Vikipedio je la 24-a decembro 2017.